**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ ΓΙΑ ΤΗΝ ΠΛΗΡΩΣΗ 1 ΘΕΣΗΣ**

**ΓΡΑΜΜΑΤΕΑ ΚΑΛΛΙΤΕΧΝΙΚΗΣ ΠΑΡΑΓΩΓΗΣ & 2 ΘΕΣΕΩΝ ΠΑΡΑΓΩΓΩΝ**

**ΣΤΟ ΠΛΑΙΣΙΟ ΤΗΣ ΠΡΑΞΗΣ ΜΕ ΤΙΤΛΟ**

**«ΤΟ ΚΘΒΕ ΣΤΗΝ ΕΚΠΑΙΔΕΥΣΗ»**

ΚΑΤΑΛΗΚΤΙΚΗ ΗΜΕΡΟΜΗΝΙΑ ΥΠΟΒΟΛΗΣ: 17/01/2019

**1. Στοιχεία Αναθέτουσας Αρχής**

|  |  |
| --- | --- |
| Επωνυμία | ΚΡΑΤΙΚΟ ΘΕΑΤΡΟ ΒΟΡΕΙΟΥ ΕΛΛΑΔΟΣ |
| Ταχυδρομική διεύθυνση | ΕΘΝΙΚΗΣ ΑΜΥΝΗΣ 2  |
| Πόλη | ΘΕΣΣΑΛΟΝΙΚΗ |
| Ταχυδρομικός Κωδικός | 54621 |
| Τηλέφωνο | 2315200023 |
| Ηλεκτρονικό Ταχυδρομείο  | drama@ntng.gr |
| Αρμόδιος για πληροφορίες | Στέλλα Παπαδημητρίου |
| Γενική Διεύθυνση στο διαδίκτυο (URL) | www.ntng.gr |

**Είδος Αναθέτουσας Αρχής**

 Το Κρατικό Θέατρο Βορείου Ελλάδος είναι Νομικό Πρόσωπο Ιδιωτικού Δικαίου (ΝΠΙΔ), που λειτουργεί χάριν του δημοσίου συμφέροντος και επιδιώκει κοινωφελείς σκοπούς μέσω της ανάπτυξης της θεατρικής τέχνης, ανήκει στους Οργανισμούς Δημοσίου Δικαίου κατά την έννοια του άρθρου 2 παρ. 1 περ. 4 του Ν.4412/2016 και αποτελεί μη κεντρική αναθέτουσα αρχή.

**Στοιχεία Επικοινωνίας**

α) Τα έγγραφα της σύμβασης είναι διαθέσιμα για ελεύθερη, πλήρη, άμεση & δωρεάν ηλεκτρονική πρόσβαση μέσω της διαδικτυακής πύλης www.ntng.gr είτε μέσω ηλεκτρονικού ταχυδρομείου κατόπιν σχετικού ηλεκτρονικού αιτήματος του ενδιαφερομένου στα e-mail: info@ntng.gr, drama@ntng.gr.

**2. Θεσμικό πλαίσιο**

Η παρούσα πρόσκληση διέπεται από την κείμενη νομοθεσία και τις εκδοθείσες κανονιστικές πράξεις όπως ισχύουν:

1. Το Ν.2273/1994 (Α’ 233) «Εθνικό Θέατρο, Κρατικό Θέατρο και άλλες διατάξεις»,
2. Το Ν 2690/1999 «Κώδικας Διοικητικής Διαδικασίας και άλλες διατάξεις» [( Α΄45)](https://www.google.com/url?sa=t&rct=j&q=&esrc=s&source=web&cd=1&cad=rja&uact=8&ved=0ahUKEwjGpvOLn-TbAhWMa1AKHfwUAXIQFggtMAA&url=http%3A%2F%2Fwww.uth.gr%2Fstatic%2Fmiscdocs%2Fpromithies%2Fnomos_2690.pdf&usg=AOvVaw0c1np8-QlOcCQyx2-7EVWg), όπως τροποποιήθηκε και ισχύει
3. Tο Ν 3861/2010 για «Ενίσχυση της Διαφάνειας με την υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο διαδίκτυο "Πρόγραμμα Διαύγεια" και άλλες διατάξεις (Α΄112)
4. Το Π.Δ. 118/1997 Εσωτερικό Κανονισμό Λειτουργίας Εθνικού Θεάτρου και Κρατικού Θεάτρου Βορείου Ελλάδος (Α’ 106)
5. Το Π.Δ. 90/2009 (Α΄ 116) Τροποποίηση Εσωτερικού Κανονισμού Λειτουργίας Εθνικού Θεάτρου και Κρατικού Θεάτρου Βορείου Ελλάδος
6. Τη με αριθμ. ΥΠΟΠΑΙΘ/ΓΔΔΥΗΔ/ΔΔΑΑΔ/ΤΥΕΦΤΠ/212187/25790/23027/996 Υπουργική Απόφαση Ορισμού ΔΣ
7. Τη με αριθμ. ΥΠΠΟΑ/ΓΔΔΥΗΔ/ΔΔΑΔ/ΤΔΥΕΦ/ 557662/38179/32820/1460 Υπουργική Απόφαση Ορισμού Καλλιτεχνικού Διευθυντή
8. Τη με αριθμ. 12/15/25.09.2017 Απόφαση ΔΣ υποβολής Αιτήματος Χρηματοδότησης
9. Τη με Α.Π. 110427/EΥΘΥ/1020/20.10.2016 Υπουργική Απόφαση τροποποίησης και αντικατάστασης της 81986/EYΘY712/31.07.2015 Υπουργικής Απόφασης «Εθνικοί Κανόνες επιλεξιμότητας δαπανών για τα προγράμματα του ΕΣΠΑ 2014-2020 – Έλεγχοι νομιμότητας δημοσίων συμβάσεων συγχρηματοδοτούμενων πράξεων ΕΣΠΑ2014-2020 από Αρχές Διαχείρισης και Ενδιάμεσους Φορείς – Διαδικασία ενστάσεων επί των αποτελεσμάτων αξιολόγησης πράξεων
10. To N.4314/2014 Α) «Για τη διαχείριση, τον έλεγχο και την εφαρμογή αναπτυξιακών παρεμβάσεων για την προγραμματική περίοδο 2014−2020, Β) Ενσωμάτωση της Οδηγίας 2012/17 του Ευρωπαϊκού Κοινοβουλίου και του Συμβουλίου της 13ης Ιουνίου 2012 (ΕΕ L 156/16.6.2012) στο ελληνικό δίκαιο, τροποποίηση του ν. 3419/2005 (ΦΕΚ 297Α) και άλλες διατάξεις» (ΦΕΚ 265Α), όπως τροποποιείται και ισχύει
11. Τους Κανονισμούς 1303/2013 και 1304/2013 του Ευρωπαϊκού Κοινοβουλίου και του Συμβουλίου, όπως ισχύουν
12. Τις διατάξεις περί δημοσίων συμβάσεων που ορίζονται ειδικά από το θεσμικό πλαίσιο του δικαιούχου, όπως τροποποιούνται και ισχύουν
13. Το Ν. 4336/2015 (Α΄94/14-08-2015), Μέρος Β΄, παρ. Δ΄ «Ρυθμίσεις θεμάτων αρμοδιότητας Υπουργείου Οικονομικών», υποπαράγραφος Δ.9΄ «Δαπάνες μετακινούμενων εντός και εκτός επικράτειας», όπως ισχύει
14. Τη με αριθμ. 3183/12.06.2018 Απόφαση Ένταξης της Πράξης με τίτλο «Το ΚΘΒΕ στην Εκπαίδευση»
15. Τη με αριθμ. 4176/24.07.2018 Τροποποίηση Απόφασης Ένταξης της Πράξης με τίτλο «Το ΚΘΒΕ στην Εκπαίδευση
16. Το Τεχνικό Δελτίο της Πράξης όπως ισχύει
17. Τη με αριθμ. 10/30/19.10.2018 Απόφαση Υλοποίησης Με Ίδια Μέσα Υποέργο 1 «Σχεδιασμός, παραγωγή και υλοποίηση του προγράμματος» (ΑΠ6-ΛΑΠ) του Διοικητικού Συμβουλίου του ΚΘΒΕ
18. Τη με αριθμ. 10/30/19.10.2018 Απόφαση Υλοποίησης Με Ίδια Μέσα του Υποέργου 2 «Σχεδιασμός, παραγωγή και υλοποίηση του προγράμματος» (ΑΠ6-ΜΕΤ), του Διοικητικού Συμβουλίου του ΚΘΒΕ
19. Τη με αριθμ. 3316/24.12.2018 Απόφαση Έγκριση της Πρόσκλησης Εκδήλωσης Ενδιαφέροντος για την Πλήρωση Θέσεων Γραμματέα και Παραγωγών του Καλλιτεχνικού Διευθυντή του ΚΘΒΕ

**3. Προθεσμία παραλαβής αιτήσεων**

Η καταληκτική ημερομηνία για την υποβολή αιτήσεων ορίζεται η 17/01/2019 και ώρα 11.30π.μ.

**4. Πλαίσιο Υλοποίησης**

Η παρούσα Πρόσκληση Εκδήλωσης Ενδιαφέροντος προκηρύσσεται στο πλαίσιο υλοποίησης της Πράξης με τίτλο «Το ΚΘΒΕ στην Εκπαίδευση», με κωδικό ΟΠΣ 5010975 που εντάσσεται στο Επιχειρησιακό Πρόγραμμα «Ανάπτυξη Ανθρώπινου Δυναμικού, Εκπαίδευση και Διά Βίου Μάθηση» και συγχρηματοδοτείται από το Ευρωπαϊκό Κοινωνικό Ταμείο και το Ελληνικό Δημόσιο.

Αντικείμενο της Πράξης «Το ΚΘΒΕ στην Εκπαίδευση» είναι η διοργάνωση εξειδικευμένων εκπαιδευτικών προγραμμάτων που θα απευθύνονται σε σχολικές τάξεις δημοτικού και γυμνασίου-λυκείου και θα υλοποιηθούν κατά τα σχολικά έτη 2018-2019 & 2019-2020.

Τα εκπαιδευτικά προγράμματα θα πραγματοποιηθούν σε συνεργασία με τις Διευθύνσεις α΄βάθμιας και β΄βάθμιας εκπαίδευσης των Περιφερειών Ανατολικής Μακεδονίας – Θράκης, Κεντρικής Μακεδονίας, Ηπείρου, Θεσσαλίας και Δυτικής Μακεδονίας.

Τα εκπαιδευτικά προγράμματα θα δώσουν το έναυσμα στους μαθητές να λειτουργήσουν δημιουργικά απέναντι στην πραγματικότητα που τους περιβάλλει και να σταθούν, ισάξια μέσα σε ένα πλαίσιο συν-δημιουργίας και συν-διαμόρφωσης ενός αποτελέσματος. Πρόκειται για μια ευκαιρία το σχολείο να λειτουργήσει ως χώρος δημοκρατίας και ισότητας όπου η θεατρική τέχνη γίνεται δρόμος προς τη γνώση, μια γνώση που δε διδάσκεται αλλά ανακαλύπτεται από τους ίδιους τους μαθητές.

Αναλυτικότερα:

(α) Στο εκπαιδευτικό πρόγραμμα για την α΄βάθμια εκπαίδευση, χρησιμοποιώντας τις τεχνικές του εκπαιδευτικού δράματος και του θεατρικού παιχνιδιού, ηθοποιοί καθοδηγούμενοι από σκηνοθέτη εξειδικευμένο σε εκπαιδευτικά προγράμματα και θεατροπαιδαγωγό θα δώσουν την αφορμή στους μαθητές να καλλιεργήσουν τη φαντασία τους και τη σκέψη τους, να εξασκήσουν τα εκφραστικά τους μέσα, και τελικά, να δημιουργήσουν (και όχι να αναπαράγουν) έναν δικό τους τρόπο καλλιτεχνικής έκφρασης. Όλα αυτά θα γίνουν σε ένα πλαίσιο ομαδικότητας και συνεργασίας επί ίσοις όροις.

(β) Στο εκπαιδευτικό πρόγραμμα για την β’βάθμια εκπαίδευση, με τη βοήθεια των τεχνικών του εκπαιδευτικού δράματος, οι έφηβοι, με αφορμή την δράση - παράσταση που θα παρουσιαστεί στην τάξη τους, θα ερευνήσουν σε συνεργασία με το θίασο τη θέση τους μέσα στην κοινωνία, τη δυνατότητα ενεργής δράσης και διαμόρφωσης της κοινωνίας αυτής, τη σχέση τους με τον «άλλο», τη στάση τους απέναντι στο διαφορετικό. Θα επιχειρήσουν να σταθούν κριτικά απέναντι στις κοινωνικές ανισότητες και ιεραρχίες που αναπαράγονται στο σχολικό περιβάλλον, και θα αναζητήσουν τρόπους διαφορετικής δράσης και στάσης απέναντι στα ζητήματα αυτά. Οι θεατρικές τεχνικές θα βοηθήσουν τους μαθητές τόσο στη σωματική όσο και στην λεκτική έκφραση και επικοινωνία καθώς και στον τρόπο διαχείρισης των συναισθημάτων τους. Θα ενισχύσουν τις έννοιες της ομαδικότητας και της συνεργασίας.

Τα εκπαιδευτικά προγράμματα του ΚΘΒΕ αποσκοπούν, ενδεικτικά στην:

- εξοικείωση των μαθητών με την θεατρική πράξη

- απόκτηση γνώσης για τα θεατρικά μέσα καλλιτεχνικής έκφρασης

- καλλιτεχνική έκφραση ως μέσο ανάπτυξης των προσωπικών ικανοτήτων

- ομαδική και συνεργατική δημιουργία

- ικανότητα αναγνώρισης ορίων και ρόλων

- διαχείριση των συναισθημάτων, των συγκρούσεων και την αντιμετώπιση προβλημάτων

- ανάπτυξη δεξιοτήτων συν-δημιουργίας και συν-διαμόρφωσης της κοινωνικής πραγματικότητας

- ενεργή βιωματική συμμετοχή των εμπλεκομένων

- ανάπτυξη της κριτικής ικανότητας και καλλιέργεια ποιοτικών κριτηρίων πρόσληψης και αξιολόγησης των θεατρικών παραγωγών

- εμβάθυνση στην προσωπική έρευνα και αναζήτηση μιας ελεύθερης πορείας προς τη γνώση

- διεισδυτική προσέγγιση στα στοιχεία της θεατρικής πράξης ως εργαλείων στην εκπαιδευτική διαδικασία

**5. Αντικείμενο της Πρόσκλησης Εκδήλωσης Ενδιαφέροντος**

Με την παρούσα Πρόσκληση Εκδήλωσης Ενδιαφέροντος καλούνται να υποβάλλουν αιτήσεις για την πλήρωση των ακόλουθων θέσεων :

|  |  |  |  |  |  |
| --- | --- | --- | --- | --- | --- |
| **Α/Α** | **Ειδικότητα** | **Είδος Σύμβασης** | **Αριθμός Ατόμων** | **Διάρκεια Ετήσιας Απασχόλησης** | **Συνολική Ετήσια Αμοιβή Ανά Εργαζόμενο** |
| 1 | Γραμματέας Καλλιτεχνικής Παραγωγής | Μίσθωση έργου Πλήρους Απασχόλησης Ορισμένου Χρόνου | 1 | 6 Α/Μ  | 7.433,22 |
| 2 | Παραγωγός | Μίσθωση έργου Πλήρους Απασχόλησης Ορισμένου Χρόνου | 2 | 5 Α/Μ | 6.194,35 |

Οι ανωτέρω αμοιβές περιλαμβάνουν τις μικτές αποδοχές των εργαζομένων και εργοδοτική εισφορά..

Οι υποχρεώσεις εργαζομένων ανά ειδικότητα είναι οι ακόλουθες:

|  |  |  |
| --- | --- | --- |
| **ΕΙΔΙΚΟΤΗΤΑ** | **ΠΑΡΑΔΟΤΕΑ** | **ΧΡΟΝΟΣ ΠΑΡΑΔΟΣΗΣ** |
| Γραμματέας Καλλιτεχνικής Παραγωγής | Λίστα Επικοινωνίας με Διευθύνσεις α΄βάθμιας & β΄βάθμιας εκπαίδευσης ανά μήνα | 1ος – 4ος Μήνας Απασχόλησης |
| Μηνιαίο πρόγραμμα επισκέψεων και ημερήσια δελτία σκηνής | 2ος – 6ος Μήνας Απασχόλησης |
| Παραγωγός | Λίστες Επικοινωνίας με τις Διευθύνσεις επιλεγμένων και συμμετεχόντων σχολείων | 1ος Μήνας Απασχόλησης |
| Μηνιαίο πρόγραμμα επισκέψεων και ημερήσια δελτία σκηνής | 2ος – 5ος Μήνας Απασχόλησης |

Η Αναθέτουσα Αρχή (Κρατικό Θέατρο Βορείου Ελλάδος) διατηρεί τη δυνατότητα ανανέωσης της Σύμβασης και για το σχολικό έτος 2019-2020 με τους ίδιους όρους (είδος σύμβασης, διάρκεια, συνολική αμοιβή ανά έτος, παραδοτέα) όπως ορίζονται ανωτέρω.

**6. Δικαίωμα Συμμετοχής**

Δικαίωμα συμμετοχής στην παρούσα πρόσκληση έχουν φυσικά πρόσωπα εγκατεστημένα στην Ελλάδα που μιλούν άπταιστα την ελληνική γλώσσα και διαθέτουν:

(α) Πτυχίο Τριτοβάθμιας εκπαίδευσης

(β) Πιστοποιημένη γνώση Η/Υ

(γ) Επαγγελματική εμπειρία τουλάχιστον έξι (6) μηνών, η οποία θα αποδεικνύεται από

βεβαιώσεις εργοδοτών.

**7. Λόγοι Αποκλεισμού**

Αποκλείονται από τη συμμετοχή στην παρούσα διαδικασία, σύμφωνα με το άρθρο 8 του Ν.3528/2007:

α) Όσοι καταδικάσθηκαν για κακούργημα και σε οποιαδήποτε ποινή για κλοπή, υπεξαίρεση (κοινή και στην υπηρεσία), απάτη, εκβίαση, πλαστογραφία, απιστία δικηγόρου, δωροδοκία, καταπίεση, απιστία περί την υπηρεσία, παράβαση καθήκοντος, καθ΄ υποτροπή συκοφαντική δυσφήμηση, καθώς και για οποιοδήποτε έγκλημα κατά της γενετήσιας ελευθερίας ή έγκλημα οικονομικής εκμετάλλευσης της γενετήσιας ζωής.

β) Οι υπόδικοι που έχουν παραπεμφθεί με τελεσίδικο βούλευμα για κακούργημα ή για πλημμέλημα της περίπτωσης α΄, έστω και αν το αδίκημα έχει παραγραφεί.

γ) Όσοι, λόγω καταδίκης, έχουν στερηθεί τα πολιτικά τους δικαιώματα και για όσο χρόνο διαρκεί η στέρηση αυτή.

δ) Όσοι τελούν υπό στερητική δικαστική συμπαράσταση (πλήρη ή μερική), υπό επικουρική δικαστική συμπαράσταση (πλήρη ή μερική) και υπό τις δύο αυτές καταστάσεις.

**8. Κριτήρια Επιλογής**

Η επιλογή των υποψηφίων θα γίνει με απόφαση του Καλλιτεχνικού Διευθυντή του ΚΘΒΕ κατόπιν εισήγησης της Ομάδας Έργου της Πράξης «Το ΚΘΒΕ στην Εκπαίδευση» και πρακτικού της Επιτροπή Αξιολόγησης, όπως αυτές ορίστηκαν σύμφωνα με την απόφαση 12/15/25.09.2017 του Διοικητικού Συμβουλίου του ΚΘΒΕ.

Τα κριτήρια επιλογής ορίζονται ως ακολούθως:

**ΠΙΝΑΚΑΣ ΒΑΘΜΟΛΟΓΟΥΜΕΝΩΝ ΚΡΙΤΗΡΙΩΝ**

|  |  |  |  |
| --- | --- | --- | --- |
| **Α/Α** | **ΚΡΙΤΗΡΙΟ** | **ΜΟΡΙΟΔΟΤΗΣΗ** | **ΣΥΝΤΕΛΕΣΤΗΣ ΒΑΡΥΤΗΤΑΣ** |
| Κ1 | Τίτλος σπουδών  | - Πτυχίο Τριτοβάθμιας Εκπαίδευση 90- Πτυχίο Τριτοβάθμιας Εκπαίδευσης Τμήματος Θεατρικών Σπουδών: 100 | 40% |
| Κ2 | Επαγγελματική εμπειρία  | - Γενική Επαγγελματική εμπειρία : 60- Επαγγελματική εμπειρία σε θεατρικούς οργανισμούς: 100 | 50% |
| Κ3 | Πιστοποιημένη γνώση Η/Υ | Πιστοποίηση γνώσης Η/Υ 100 | 5% |
| Κ4 | Συνέντευξη | * Οργανωτική ικανότητα
* Ικανότητα συνεργασίας
* Ικανότητα εργασίας υπό συνθήκες πίεσης
 | 5% |
|  **ΣΥΝΟΛΟ ΚΡΙΤΗΡΙΩΝ** |  | **100%** |

Η βαθμολόγηση κάθε κριτηρίου αξιολόγησης κυμαίνεται από 100 αυξάνεται δε μέχρι τους 120 βαθμούς όταν υπερκαλύπτονται οι απαιτήσεις του συγκεκριμένου κριτηρίου**.**

Κάθε κριτήριο αξιολόγησης βαθμολογείται αυτόνομα. Η σταθμισμένη βαθμολογία του κάθε κριτηρίου θα προκύπτει από το γινόμενο του επιμέρους συντελεστή βαρύτητας επί τη βαθμολογία του, η δε συνολική βαθμολογία της προσφοράς θα προκύπτει από το άθροισμα των σταθμισμένων βαθμολογιών όλων των κριτηρίων.

Η συνολική βαθμολογία υπολογίζεται με βάση τον παρακάτω τύπο :

U = σ1\*Κ1 + σ2\*Κ2 +σ3\*Κ3

Σε περίπτωση ισοβαθμίας ακολουθείται διαδικασία κλήρωσης μεταξύ των υποψηφίων που ισοβάθμισαν.

**9. Τόπος και Τρόπος Υποβολής των Αιτήσεων**

Οι ενδιαφερόμενοι μπορούν να υποβάλλουν τους φακέλους των αιτήσεων τους με κατάθεσή τους ή με ταχυδρομική αποστολή μέσω συστημένης επιστολής ή με courier στο πρωτόκολλο της Αναθέτουσας Αρχής στον **8ο όροφο του επί της οδού Εθνικής Αμύνης 2, Θεσσαλονίκη ΤΚ 54621** του **κτηρίου της ΕΜΣ** όπου στεγάζεται το ΚΘΒΕ. Σε αυτή την περίπτωση, οι φάκελοι των αιτήσεων γίνονται δεκτοί εφόσον έχουν πρωτοκολληθεί στο πρωτόκολλο της Αναθέτουσας Αρχής, το αργότερο μέχρι την καταληκτική ημερομηνία υποβολής αιτήσεων, δηλαδή μέχρι και την 17/01/2019, ημέρα Πέμπτη και ώρα :11:30πμ.

Δεν θα ληφθούν υπόψη αιτήσεις που είτε υποβλήθηκαν μετά από την καθορισμένη ημερομηνία και ώρα είτε ταχυδρομήθηκαν έγκαιρα, αλλά δεν έφθασαν έγκαιρα στον προορισμό τους. Η Αναθέτουσα Αρχή ουδεμία ευθύνη φέρει για τη μη εμπρόθεσμη παραλαβή της αίτησης ή για το περιεχόμενο των φακέλων που τη συνοδεύουν.

Οι αιτήσεις κατατίθενται, μέσα σε ενιαίο σφραγισμένο φάκελο, που δεν είναι δυνατό να αποσφραγισθεί και να επανασφραγιστεί χωρίς να αφήσει ίχνη, δακτυλογραφημένες και υποχρεωτικά στην Ελληνική γλώσσα, σε **ένα** (**1**) αντίγραφο.

Ο ενιαίος σφραγισμένος φάκελος οφείλει να φέρει τις κάτωθι ενδείξεις:

**ΑΙΤΗΣΗ**

Προς: **ΚΡΑΤΙΚΟ ΘΕΑΤΡΟ ΒΟΡΕΙΟΥ ΕΛΛΑΔΟΣ, ΕΘΝΙΚΗΣ ΑΜΥΝΗΣ 2, ΘΕΣΣΑΛΟΝΙΚΗ Τ.Κ. 54621**

Στοιχεία αποστολέα (ονοματεπώνυμο, , δ/ση, τηλ/νο, διεύθυνση ηλεκτρονικού ταχυδρομείου)

 **ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ ΓΙΑ ΤΗΝ ΠΛΗΡΩΣΗ**

 **1 ΘΕΣΗΣ ΓΡΑΜΜΑΤΕΑ ΠΑΡΑΓΩΓΗΣ & 2 ΠΑΡΑΓΩΓΩΝ**

**ΣΤΟ ΠΛΑΙΣΙΟ ΤΗΣ ΠΡΑΞΗΣ «ΤΟ ΚΘΒΕ ΣΤΗΝ ΕΚΠΑΙΔΕΥΣΗ»**

Ημερομηνία διενέργειας διαγωνισμού: 17.01.2019 και ώρα 11:30 π.μ.

Να μην ανοιχθεί από την Υπηρεσία Πρωτοκόλλου

Οι αιτούντες θα υποβάλλουν έναν **φάκελο,** ο οποίος θα περιλαμβάνει:

1. Αίτηση υποψηφιότητας σύμφωνα με το (Παράρτημα Ι)

2. Απόσπασμα ποινικού Μητρώου

3. Βιογραφικό Σημείωμα

4. Αντίγραφα Τίτλων Σπουδών

5. Αποδεικτικά επαγγελματικής εμπειρίας (βεβαίωση ασφαλιστικού φορέα και βεβαίωση εργοδότη ή/και σύμβαση έργου /εργασίας τουλάχιστον για δύο έτη απασχόλησης)

Όλες οι σελίδες θα πρέπει να έχουν μονογραφηθεί από τον/την αιτούντα/σα.

**10. Αξιολόγηση Αιτήσεων**

Η Επιτροπή Αξιολόγησης μονογράφει και αποσφραγίζει τους κυρίως φακέλους των αιτήσεων.

Ελέγχεται η πληρότητα των δικαιολογητικών όλων των υποψηφίων και στη συνέχεια αξιολογούνται οι αιτήσεις.

Η Επιτροπή Αξιολόγησης συντάσσει Πρακτικό Αξιολόγησης το οποίο υποβάλλει προς έγκριση στον Καλλιτεχνικό Διευθυντή του ΚΘΒΕ.

Η απόφαση κοινοποιείται στους υποψηφίους τυχόν υποβολή εντάσεων (εντός 10 ημερών από την κοινοποίησή της) και αναρτάται στην ιστοσελίδα του ΚΘΒΕ [www.ntng.gr](http://www.ntng.gr).

**11. Υποβολή Ενστάσεων**

Σε περίπτωση ένστασης κατά της απόφασης, η προθεσμία άσκησής της είναι πέντε (5) ημέρες από την κοινοποίηση της απόφασης.

**12. Διαδικασία Ανάθεσης – Ειδικοί Όροι**

Μετά το πέρας του χρόνου υποβολής εντάσεων, καλούνται οι επιτυχόντες σύμφωνα με τον πίνακα κατάταξης να προσέλθουν για να υπογράψουν συμβάσεις μίσθωσης έργου ορισμένου χρόνου πλήρους απασχόλησης.

Οι συμβάσεις δύναται να λυθούν με συναίνεση των συμβαλλομένων μερών και με αποζημίωση του συνεργάτη για τις προσφερόμενες υπηρεσίες του. Επίσης δύναται να λυθούν μονομερώς σε περίπτωση μη συμμόρφωσης του συνεργάτη στις απαιτήσεις υλοποίησης του έργου.

Ο Καλλιτεχνικός Διευθυντής του ΚΘΒΕ

Ιωάννης Αναστασάκης

**ΠΑΡΑΡΤΗΜΑ Ι**

**ΤΥΠΟΠΟΙΗΜΕΝΟ ΕΝΤΥΠΟ ΑΙΤΗΣΗΣ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

|  |
| --- |
| ΠΡΟΣ: ΚΡΑΤΙΚΟ ΘΕΑΤΡΟ ΒΟΡΕΙΟΥ ΕΛΛΑΔΟΣ |
| ΟΝΟΜΑΤΕΠΩΝΥΜΟ |  |
| ΠΑΤΡΩΝΥΜΟ |  |
| ΔΙΕΥΘΥΝΣΗ ΚΑΤΟΙΚΙΑΣ |  |
| ΤΗΛΕΦΩΝΟ (Σταθερό) |  |
| ΤΗΛΕΦΩΝΟ (Κινητό) |  |
| ΗΛΕΚΤΡΟΝΙΚΗ ΔΙΕΥΘΥΝΣΗ |  |
| Με την παρούσα αίτηση εκδηλώνω το ενδιαφέρον μου για την πλήρωση θέσης …………………………………………………………… με αντικείμενο τον σχεδιασμό και την υλοποίηση των εκπαιδευτικών προγραμμάτων στο πλαίσιο της Πράξης «Το ΚΘΒΕ στην Εκπαίδευση» που εντάσσεται στο Ε.Π. «Ανάπτυξη Ανθρώπινου Δυναμικού, Εκπαίδευση και Διά Βίου Μάθηση» και συγχρηματοδοτείται από το Ευρωπαϊκό Κοινωνικό Ταμείο και το Ελληνικό Δημόσιο. |

Ο / Η Αιτών/ούσα

**ΠΑΡΑΡΤΗΜΑ ΙI**

**ΥΠΕΥΘΥΝΗ ΔΗΛΩΣΗ**

(άρθρο 8 Ν.1599/1986)

Η ακρίβεια των στοιχείων που υποβάλλονται με αυτή τη δήλωση μπορεί να ελεγχθεί με βάση το αρχείο άλλων υπηρεσιών (άρθρο 8 παρ. 4 Ν. 1599/1986)

|  |  |
| --- | --- |
| ΠΡΟΣ(1): | **ΚΡΑΤΙΚΟ ΘΕΑΤΡΟ ΒΟΡΕΙΟΥ ΕΛΛΑΔΟΣ** |
| Ο – Η Όνομα: |  | Επώνυμο: |  |
| Όνομα και Επώνυμο Πατέρα:  |  |
| Όνομα και Επώνυμο Μητέρας: |  |
| Ημερομηνία γέννησης(2):  |  |
| Τόπος Γέννησης: |  |
| Αριθμός Δελτίου Ταυτότητας: |  | Τηλ: |  |
| Τόπος Κατοικίας: |  | Οδός: |  | Αριθ: |  | ΤΚ: |  |
| Αρ. Τηλεομοιοτύπου (Fax): |  | Δ/νση Ηλεκτρ. Ταχυδρομείου (Εmail): |  |

|  |
| --- |
| Με ατομική μου ευθύνη και γνωρίζοντας τις κυρώσεις (3), που προβλέπονται από τις διατάξεις της παρ. 6 του άρθρου 22 του Ν. 1599/1986, δηλώνω ότι: |
| α) δεν έχω κώλυμα κατά το άρθρο 8 του Υπαλληλικού Κώδικα (καταδίκη, υποδικία, δικαστική συμπαράσταση – Ν.3528/2007).β) έλαβα γνώση των όρων της παρούσας πρόσκλησης εκδήλωσης ενδιαφέροντος, τους οποίους αποδέχομαι όλους ανεπιφύλακτα, γ) δεν έχω προβεί σε ψευδείς ή ανακριβείς δηλώσεις κατά την παροχή πληροφοριών που μου ζητούνται, δ) για τη σύναψη της σύμβασης και την είσπραξη της αμοιβής δεν συντρέχει κανένα κώλυμα στο πρόσωπο μου και σε αντίθετη περίπτωση θα φροντίσω για την άρση κάθε κωλύματος για το σκοπό αυτό, εφόσον κληθώ να συνάψω σύμβαση στο πλαίσιο της πράξης |

Ημερομηνία: ……….2018

Ο – Η Δηλ.

(Υπογραφή)

(1) Αναγράφεται από τον ενδιαφερόμενο πολίτη ή Αρχή ή η Υπηρεσία του δημόσιου τομέα, που απευθύνεται η αίτηση.

(2) Αναγράφεται ολογράφως.

(3) «Όποιος εν γνώσει του δηλώνει ψευδή γεγονότα ή αρνείται ή αποκρύπτει τα αληθινά με έγγραφη υπεύθυνη δήλωση του άρθρου 8 τιμωρείται με φυλάκιση τουλάχιστον τριών μηνών. Εάν ο υπαίτιος αυτών των πράξεων σκόπευε να προσπορίσει στον εαυτόν του ή σε άλλον περιουσιακό όφελος βλάπτοντας τρίτον ή σκόπευε να βλάψει άλλον, τιμωρείται με κάθειρξη μέχρι 10 ετών.

(4) Σε περίπτωση ανεπάρκειας χώρου η δήλωση συνεχίζεται στην πίσω όψη της και υπογράφεται από τον δηλούντα ή την δηλούσα.